Viktor Tsjukarin

Viktor Ivanovitsj Tsjukarin (ukrainsk: Віктор Іванович Чукарин, født 9. november 1921 i Novoazovsk rajon nær Mariupol i Ukrainske SSR i Sovjetunionen, død 25. august 1984 i Lviv) var en sovjetisk turner som deltok i de olympiske leker 1952 i Helsingfors og 1956 i Melbourne.

Tjukarin ble olympisk mester i turn fire ganger under sommer-OL 1952 i Helsingfors. Han vant gull individuelt i mangekamp, hopp og bøylehest og han var med på det sovjetiske laget som vant lagkonkurransen foran Sveits og Finland. Han vant også to sølvmedaljer, i ringer og skranke.

Fire år senere, under Sommer-OL 1956 i Melbourne vant han tre gull-, en sølv- og en bronsemedalje. Han ble olympisk mester i mangekamp, skranke og i lagkonkurransen. Han fikk sølv i frittstående og bronse i bøylehest.

Han ble verdensmester i turn to ganger, i lagkonkurransen og i skranke, under Verdensmesterskapet i turn 1954 i Roma.

I 1957 ble han, sammen med Larisa Latynina, den første idrettsutøver som fikk tildelt Leninordenen.

OL-medaljer 
   '1952  Helsingfors - Gull i turn, mangekamp  Sovjetunionen
  1952  Helsingfors - Gull i turn, hopp  Sovjetunionen
  1952  Helsingfors - Gull i turn, bøylehest  Sovjetunionen
  1952  Helsingfors - Gull i turn, lagkonkurranse  Sovjetunionen
  1956  Melbourne - Gull i turn, mangekamp  Sovjetunionen
  1956  Melbourne - Gull i turn, skranke  Sovjetunionen
  1956  Melbourne - Gull i turn, lagkonkurranse  Sovjetunionen
  1952  Helsingfors - Sølv i turn, ringer  Sovjetunionen
  1952  Helsingfors - Sølv i turn, skranke  Sovjetunionen
  1956  Melbourne - Sølv i turn, frittstående  Sovjetunionen
  1956  Melbourne - Bronse i turn, bøylehest  Sovjetunionen

VM-medaljer 
 1954  Roma  Gull i turn, skranke
 1954  Roma  Gull i turn, lagkonkurranse
 1954  Roma  Sølv i turn, mangekamp
 1954  Roma  Bronse i turn, bøylehest

Referanser

Eksterne lenker 
 

Sovjetiske turnere
Olympiske mestere for Sovjetunionen
Olympiske sølvmedaljevinnere for Sovjetunionen
Olympiske bronsemedaljevinnere for Sovjetunionen
Medaljevinnere under Sommer-OL 1952
Deltakere for Sovjetunionen under Sommer-OL 1952
Gymnaster under Sommer-OL 1952
Medaljevinnere under Sommer-OL 1956
Deltakere for Sovjetunionen under Sommer-OL 1956
Gymnaster under Sommer-OL 1956
Personer fra Mariupol
Personer fra Kalmiuske rajon i Donetsk oblast
Olympiske medaljevinnere i gymnastikk